**Carol plygain ar Ddiniweidrwydd neu Jermin Clo neu King James’s Delight.**

1.

Dowch, Gristnogion cywir galon,

Holl gerddorion Seion sydd,

Dowch, blant dynion, fel angylion,

Holl blwyfolion ffyddlon ffydd;

Dowch, ddisgyblion, fel athrawon,

Holl weinidogion doethion Duw,

Dowch, Frutanied, fel seraffied,

Holl gerubied ganied gwiw;

Dowch, offeiried, diaconied,

Holl filwried Duw fawl air,

Dowch yn lluoedd, holl genhedloedd

Tir a moroedd, at Fab Mair.

2.

Mair oedd wiwras i bob tyrnas,

Mair wen addas, morwyn oedd,

Mair mewn tywyllni rhoes oleuni,

Mawr oedd gweddi Mair ar goedd;

Mair lin Aron, mor lân arwydd,

Mair mam Arglwydd, ddedwydd Dduw,

Mair frenhines nef oleules,

Mair dwysoges, aeres yw;

Mair o dyrnas Canaan ddinas,

Mair trwy ras i’n addas Nêr,

Mair a fagodd Frenin nefo*e*dd,

Hwyliwr siroedd, haul a sêr.

3.

Haul cyfiawnder o’r uchelder,

Hwylfawr tyner, haul fel tân,

Haul yn tod*d*i calon gledi,

Haul yn rhoddi goleuni glân;

Haul disgleirber o’r uchelder,

Goleuni i dyner galon dyn,

Haul heb gysgod i wneud pechod,

Haul y Drindod, iawn nod un;

Haul tragwyddol tyrnas nefol,

Haul presennol, foddol fudd,

Haul a dywylle’r goleuade,

Bwrn yw diodde’ barn y dydd.

4.

Dydd Nadolig down rhag dialedd,

Dydd gorfoledd croywedd Crist,

Dydd da diddan i’n dwyn allan

O wlad y brwmstan trwstan trist;

Dydd i’n galw yw heddiw i heddwch,

Dydd o’n tristwch Duw a’n troes,

Dydd santeiddiol pob dyn duwiol,

Dydd da grasol a di-groes;

Dydd mab Dafydd, Crist gnawd newydd,

Dydd rhag gwradwydd beunydd bwn,

Dydd i’r Drindod roi trwy’r undod

Dduw yn y dyndod hynod hwn.

5.

Hwn yw’r proffwyd inni archollwyd

Wrth agoryd bywyd byw,

Hwn yw’r coronog hollalluog,

Nefol dywysog, rywiog ryw;

Hwn yw’n prynwr a’n dadleuwr,

Hwn yw’n barnwr, dyddiwr dyn,

Hwn o ddalfa uffern eitha’

A’n tynne i’w noddfa, llonna’ llyn;

Hwn yw’*n* Harglwydd ni’n dragywydd,

Hwn yw’n llywydd ni ’mhob lle,

Hwn yw Imaniwel ce*i*dwad Isrel,

Union afel yn y ne’.

6.

Nef ysbrydo*e*dd Duw’r galluoedd,

Nef lle’r ydodd Crist a’i rad,

Nef tragywydd côr llawenydd,

Nef yr Arglwydd, dedwydd dad;

Nef se*r*af*f*ied a henuried,

Nef cerubied, dwned dawn,

Nef disgleirdeb presenoldeb,

Nef cymundeb undeb iawn;

Nef ysbrydion wiwsant weision,

Nef i angylion fwynion fyw,

Nef methustus, perl a sardus

Yw paradwys dawnus Duw.

7.

Duw’n creawdwr a’n cynhaliwr,

Crist, achubwr, rhoddwr hedd,

Duw a’n ledie i’w nefol gaere,

Crist a gode yn fore o’i fedd;

Duw, pen Michael o’r nef uchel,

Crist ym Methel drafel dre’,

Duw saith ysbryd, orsedd arswyd,

Crist a eneiniwyd yn y ne’;

Duw, lluosogodd ddyn yn filodd,

Crist bugeiliodd, hwyliodd hawl,

Duw sy’n gorffwys ym mharadwys,

Crist yn yr Eglwys felys fawl.

8.

Mawl ar dympan, tanne ac organ

I’r oen santeiddlan, wiwlan wedd,

Maw*l* i’r Iesu am ein gwaredu

A’n dwyn i fyny i haeddu hedd;

Mawl i’r gorucha’, Haleliwia,

Mawl Hosana, mael yw sôn,

Mawl ar nable a sy*m*bale,

Mawl mewn hymne a thanne a thôn;

Mawl mewn caniad diwahaniad,

Mawl o *g*ariad i Dduw gwyn,

Mawl i’w enw rhown hyd farw

Rhag gwyro i lawr i’r garw lyn.

9.

Llyn diwaelod llawn gwiberod,

Llyn poeth ryndod, gryndod gr*i*w,

Llyn du creulon diawl a’i angylion,

Llyn caethweision dwysion Duw;

Llyn neu losgfan tân a brwmstan,

Llyn y gruddfan, tuchan tost,

Llyn erchylltod y gwiberod,

Llyn diddarfod, rhyndod rhost;

Llyn anferthol, gwae dragwyddol,

Llyn annuwiol, farwol fôr,

Llyn ag anadl Duw’n e*i* gynne,

Llyn o ole i’*w* gaere a’i gôr.

10.

Côr cerubin a seraffin,

Côr liw sardin, dilin dant,

Côr y llanwyd Ioan o’r ysbryd,

Côr datseiniwyd “Sant, Sant, Sant”;

Côr telyngerdd, organ eurgerdd,

Côr melysgerdd, fwyngerdd fân,

Côr i ebrwydd weision yr Arglwydd,

Côr oesol lwydd ceir Iesu lân;

Côr preswylfod diddibendod,

Côr heb ddyfod trallod trist,

Côr y deuddeg cenadyddion,

Côr angylion cryfion Crist.

11.

Crist yw’n meddyg archolledig,

Crist yw’r diddig unig oen,

Crist mewn gwaelfyd rhoes ei fywyd

I dynnu o hyd y byd o’i boen;

Crist oen purlan sydd union oedran

Mil seithgant lân a diddan dair,

Crist sydd chwedeg, un ychwaneg,

Pan gaed oen teg o’r fwyndeg Fair;

Crist i’n seil*i*o fu’n ein safio

Ond gwyliwn eto lithro i lawr,

Crist yn bendant aiff â’i wirblant

I’r gogoniant, meddiant mawr.

**Ffynhonnell**

Llsgr. CM i, 41, 45

\*

Carol plygain ar ddiniweidrwydd ne Jerming clo ne King James Delight.

1.

Dowch gristnogion cywir galon

holl gerddorion Seion sydd

Dowch blant dynion fel angylion

holl blwyfolion ffyddlon ffydd

Dowch ddisgyblion fel athrawon

holl weinidogion doethion duw

Dowch frutanied fel seraphied

holl gerubied ganied gwiw

Dowch offeiriaid diaconiaid

holl filwriaid duw fawl air

Dowch yn lluoedd holl genhedloedd

Tir a moroedd at fab mair

2.

Mair oedd wiwras i bob Teyrnas

Mair wen addas morwyn oedd

Mair mewn twllni rhoes oleini

Mawr oedd gweddi Mair ar goedd

Mair lin aron mor lan arwydd

Mair mam arglwydd ddedwydd dduw

Mair frenhines nef oleules

Mair dwysogies aeres yw

Mair o deyrnas canan ddinas

Mair trwy ras in addas ner

Mair a fagodd frenin nefodd

hwiliwr siroedd haul a sêr

3.

haul cyfyfiawnder or uchelder

hwyl fawr tyner haul fel tan

haul yn todi calon gledi

haul yn rhoddi goleini glan

haul disglaerber or uchelder

goleini i dyner galon dyn

haul heb gysgod i wneud pechod

haul y drindod Jawn nod un

haul tragwyddol Tyrnas nefol

haul presenol foddol fudd

haul a d’wllau r goleuadau

bwrn iw dioddau barn y dydd

4.

Dydd Nadolig down rhag dialedd

Dydd gorfoledd croewedd crist

Dydd da diddan in dwyn allan

o wlad y brwmstan trwstant trist

Dydd in galw iw heiddiw i heddwch

Dydd on trisdwch duw an troes

dydd santeiddiol pob dyn duwiol

dydd da grasol a di groes

dydd mab Dafydd Crist gnawd newydd

dydd rhag gwradwydd beynydd bwn

dydd ir drindod roi trwy r undod

dduw yn y dyndod hynod hwn

5.

hwn iw r prophwyd ini archollwyd

wrth agoryd bowyd byw

hwn iw r coronog holl alluog

nefol dwysog rywiog ryw

hwn iw n prynwr an dadleuwr

hwn iw n barnwr dyddiwr dyn

hwn o ddalfa Uffern Eitha

an tynte iw noddfa llona llyn

hwn iw harglwydd ni n dragywydd

hwn iw n llowydd ni ym hob lle

hwn iw Jmaniwel cedwad Jsrael

union afel yn y ne

6.

Nef ysbrydodd duw r galluoedd

nef lle r ydodd Crist ai rad

nef Tragywydd côr llawenydd

nef yr arglwydd dedwydd dad

nef sephafied a heniried

nef cerubied dwned dawn

nef disglaerdeb presenoldeb

nef cymundeb undeb Jawn

nef ysbrydion wiwsant weision

nef i angylion fwynion fyw

nef methustus perl a sardus

iw paradwys downus duw

7.

Duw n creawdwr an cynhaliwr

Crist Jachubwr rhoddwr hedd

Duw an ledie iw nefol gaere

Crist a gode yn fore oi fedd

Duw pen Michael or nef uchel

Crist ymethel drafel dre

Duw saith ysbryd orsedd arswyd

Crist a Eneiniwyd yn y ne

Duw lluosogodd ddyn yn filodd

Crist bugeiliodd hwyliodd hawl

Duw sy n gorphwys ym mharadwys

Crist yn yr Eglwys felus fawl

8.

Mawl ar dympan tane ag organ

ir oen santeiddlan wiwlan wedd

mawr ir Jesu am in gwaredu

an dwyn i fynu i haeddu hedd

mawl ir gorucha haleliwia

mawl hosana mael iw son

mawl ar nablau a sybalau

mawl mewn humnau a thanau a thôn

mawl mewn caniad di wahaniad

mawl o cariad i dduw gwyn

mawl iw Enw rhown hyd farw

rhag gwyro i lawr ir garw lyn

9.

Llyn diwaelod llawn gwiberod

Llyn poeth ryndod gryndod gryw

Llyn du creulon diawl ai angylion

Llyn caeth weision dwysion duw

Llyn ne losgfan tân a brwmstan

Llyn y gruddfan tuchan tost

Llyn erchylldod y gwiberod

Llyn di ddarfod rhyndod rhost

Llyn anferthol gwae dragwyddol

Llyn anuwiol farwol fôr

Llyn ag anadl duw yn eu gynne

Llyn o ole i gaere ai gôr

10.

Cor cerubin a seraffin

cor liw sardin dilin dant

Cor y llanwyd Joan or ysbryd

Cor dadseiniwyd sant sant sant

Cor Telyn-gerdd organ Eurgerdd

Cor melysgerdd fwyngerdd fân

Cor i Ebrwydd weision yr arglwydd

Cor oesol lwydd ceir Jesu lân

Cor preswylfod di ddibendod

Cor heb ddyfod trallod trist

Cor y deuddeg cenadyddion

Cor angylion cryfion Crist

11.

Crist iwn meddig archolledig

Crist iwr diddig inig oen

Crist mewn gwaelfyd rhoes i fowyd

i dynu o hyd y byd oi boen

Crist oen purlan sydd union oedran

mil saithgant lan a diddan dair

Crist sydd chwedeg un y chwaneg

pan gaed oen teg or fwyndeg fair

Crist in seilo fu n ein safio

ond gwiliwn Etto lithro i lawr

Crist yn bendant Eiff ai wir blant

ir gogoniant meddiant Mawr

Hugh Jones Llangwm ai Cant

**Y testun**

Copїwyd y llsgr. sy’n cynnwys wyth o faledi Huw Jones gan Rees Lloyd, Nant Irwen, oddeutu 1778. Ysgrifennwyd y dyddiad 12 Chwefror 1768 ar ddiwedd y faled (anghyflawn) sy’n dilyn.